
MERO IR TARYBOS VEIKLOS ADMINISTRAVIMO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL KANDIDATO TEIKIMO LIETUVOS SAVIVALDYBIŲ ASOCIACIJOS APDOVANOJIMUI „AUKSINĖS KRIVŪLĖS RITERIS“
  PROJEKTO


  2023 m.  rugpjūčio 7 d.
Šilutė


	
1. Parengto projekto tikslai ir uždaviniai.

	Pritarus Savivaldybės tarybai, Kintų seniūno Antano Kliženčio kandidatūra bus teikiama Lietuvos savivaldybių asociacijos apdovanojimui „Auksinės krivūlės riteris“.
Šio apdovanojimo tikslas – pagerbti asmenis, nusipelniusius Lietuvos savivaldai, jos plėtrai ir stiprinimui.
A. Kližentis seniūnu dirba nuo 1997 m. gegužės 4 d.
Už stropų ir atsakingą seniūno funkcijų atlikimą, puikų bendravimą su vietos 
bendruomene visuose gyvenimo veiklos srityse, skatintas Šilutės rajono savivaldybės mero, administracijos direktoriaus, Šilutės r. Kintų pagrindinės mokyklos direktorės, Kintų Vydūno kultūros centro direktorės, Šilutės r. savivaldybės Fridricho Bajoraičio bibliotekos direktorės, Šilutės kredito unijos valdybos pirmininkės, Klaipėdos Martyno Mažvydo progimnazijos direktorės ir kt. organizacijų vadovų padėkos raštais. 2011 m. už asmeninį indėlį plėtojant seniūnijos teritorijoje modernias informacines technologijas ir įgyvendinant plačiajuosčio šviesolaidinio tinklo projektą RAIN 2, susisiekimo ministras Eligijus Masiulis įteikė asmeninę padėką.
Šilutės rajono asociacijos vietos veiklos grupės „Lamatos žemė“ steigėjų grupės narys, 
ilgametis valdybos narys, valdybos pirmininkas. 2007–-2013, 2014–-2020, 2023–-2027 metų vietos plėtros strategijų rengimo darbo grupių narys. Pereinamojo laikotarpio 2021–-2022 m. LEADER programos Sumanaus (SMART) kaimo strategijos darbo grupės narys. 
Lietuvos savivaldybių seniūnijų asociacijos (LSSA) narys, ilgametis Klaipėdos apskrities 
krivių sueigų nuo Šilutės rajono savivaldybės seniūnijų atstovas, darbo grupių narys. Už aktyvią veiklą skatintas padėkų raštais, 2023 m. – LSSA nario sidabro ženklu.
Ilgametis  Lietuvos policijos  rėmėjas, 2023 m. kovo 23 d. Lietuvos policijos generalinis 
komisaras Renatas Požėla įteikė padėkos ženklą už paramą ir bendradarbiavimą su Lietuvos policija (įsakymas Nr. 5-V-258).
Asociacijos „Kintų bendruomenė“ iniciatyvinės steigimo grupės narys, bendruomenės 
tarybos narys. Už ilgametį darbą, iniciatyvas telkiant bendruomenę ir Kintų vardo garsinimą,  2023 m. liepos 8 d. suteiktas „Kintų garbės nario vardas“.

	
2. Kaip šiuo metu yra sureguliuoti projekte aptarti klausimai.

	Lietuvos savivaldybių asociacija 2023 m. liepos 25 d. raštu Nr. (14)-SD-551 „Dėl kandidatų 2023 m. „Auksinės krivūlės riterio“ apdovanojimui“ informavo, kad savivaldybės yra kviečiamos teikti kandidatus „Auksinės krivūlės riteris“ apdovanojimui.
Vadovaujantis Lietuvos savivaldybių asociacijos valdybos 2020 m. rugsėjo 15 d. nutarimo Nr. VN-21 „Dėl Lietuvos savivaldybių asociacijos apdovanojimų nuostatų patvirtinimo“ 4 punktu, teisę siūlyti asmenis Lietuvos savivaldybių asociacijos apdovanojimui ženklu „Auksinės krivūlės riteris“ turi  Lietuvos savivaldybių asociacijos prezidentas ir/arba savivaldybių tarybos.
Projektas parengtas vadovaujantis aukščiau minėtais dokumentais bei Lietuvos Respublikos vietos savivaldos įstatymo 15 straipsnio 4 dalimi.



	3. Kokių pozityvių rezultatų laukiama.

	Priėmus šį sprendimą, Kintų seniūno Antano Kliženčio kandidatūra bus teikiama Lietuvos savivaldybių asociacijai „Auksinės krivūlės riterio“ apdovanojimui gauti.

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Nereikia

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra

	
8. Projekto autorius ar autorių grupė.

	Mero ir Tarybos veiklos administravimo skyrius

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Taryba, LSA „Auksinės krivūlės riteris“.

	
10. Kiti, autorių nuomone, reikalingi pagrindimai ir paaiškinimai.

	Nėra





Vyriausioji specialistė, laikinai einanti vedėjo pareigas			      Loreta Pakalniškienė



